Document ID: 31993R1561

ΚΑΝΟΝΙΣΜΟΣ (ΕΟΚ) αριθ. 1561/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 2072/92 για τον καθορισμό της ενδεικτικής τιμής του γάλακτος και των τιμών παρέμβασης του βουτύρου, του αποβουτυρωμένου γάλακτος σε σκόνη και των τυριών grana padano και parmigiano reggiano για δύο ετήσιες περιόδους αρχής γενομένης από την 1η Ιουλίου 1993 έως τις 30 Ιουνίου 1995
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι, κατόπιν των αποφάσεων που έλαβε το Συμβούλιο στα πλαίσια της αναμόρφωσης του γαλακτοκομικού τομέα, η ανάλυση της αγοράς στην οποία προέβη η Επιτροπή δεικνύει ότι η κατάσταση για τις λιπαρές ουσίες του γάλακτος είναι περισσότερο ανησυχητική από ότι για τις προωτεΐνες του γάλακτος- ότι, επομένως, θα πρέπει να επιχειρηθεί η άμεση αποκατάσταση της ισορροπίας της αγοράς των λιπαρών ουσιών του γάλακτος και να εφαρμοστεί, από 1ης Ιουλίου 1993, μείωση 3 % της τιμής παρέμβασης του βουτύρου με ανάλογη τροποποίηση του κανονισμού (ΕΟΚ) αριθ. 2072/92 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2072/92 τροποποιείται ως εξής:
1. Το άρθρο 1 καταργείται-
2. Το άρθρο 2 αντικαθίσταται από το ακόλουθο κείμενο:
"Άρθρο 2
Η ενδεικτική τιμή του γάλακτος και οι τιμές παρέμβασης των γαλακτοκομικών προϊόντων καθορίζονται ως εξής, με την επιφύλαξη περαιτέρω προσαρμογών:
1. Για την περίοδο από 1ης Ιουλίου 1993 έως 30 Ιουνίου 1994
(Ecu/100 kg)
α) Ενδεικτική τιμή του γάλακτος 26,40Άρθρο 2" β) Τιμή παρέμβασης - Βούτυρο 284,00;" - Αποκορυφωμένο γάλα σε σκόνη 172,43;" - Τυρί grana padano - 30 έως 60 ημερών 372,05;" - τουλάχιστον 6 μηνών 462,51;" - Τυρί parmigiano reggiano τουλάχιστον 6 μηνών 511,37;"
2. Για την περίοδο από 1ης Ιουλίου 1994 έως 30 Ιουνίου 1995
(Ecu/100 kg)
α) Ενδεικτική τιμή του γάλακτος 26,13;" β) Τιμή παρέμβασης - Βούτυρο 278,14;" - Αποκορυφωμένο γάλα σε σκόνη 172,43;" - Τυρί grana padano - 30 έως 60 ημερών 369,84;" - τουλάχιστον 6 μηνών 460,18;" - Τυρί parmigiano reggiano τουλάχιστον 6 μηνών 509,04"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 14 Ιουνίου 1993.

Labels: 2
17